ৰূপালী ৰবিদাস নামৰ এগৰাকী ছয় বছৰীয়া কন্যা শিশুৰ মৃতদেহ সোমবাৰে বিয়লি ঘৰৰ সন্মুখত থকা বজৰং শিলৰ কোৱেৰীত উদ্ধাৰ হৈছিল। কোৱেৰীটোৰ শৌচালয়ত উদ্ধাৰ হৈছিল মৃতদেহটো। মৃতদেহৰ বিভিন্ন স্থানত চোকা অস্ত্ৰৰ আাঘাটৰ চিন স্পষ্ট হৈ আছিল।
হত্যাকাণ্ড সন্দৰ্ভত অভিযান চলাই হত্যাকাণ্ডত জড়িত দুজন ১১ বছৰীয়া আৰু এজন ৮ বছৰীয়া শিশুক বুধবাৰে আটক কৰিবলৈ সক্ষম হয় নগাঁও আৰক্ষী।
আৰক্ষীৰ তদন্তত ফাদিল হয় হত্যাকাণ্ড সংঘটিত হোৱাৰ মূল কাৰণ। এই ভয়ানক হত্যাকাণ্ডৰ মূল কাৰণে চাঞ্চল্যৰ সৃষ্টি কৰিছে।
আৰক্ষীৰ তদন্তত প্ৰকাশ পোৱা অনুসৰি তিনি শিশুৰ সৈতে অশ্লীল ভিডিঅ ছবি চাবলৈ অমান্তি হোৱা ৰূপালী ৰবিদাস নামৰ ৬ বছৰীয়া কন্যা শিশু গৰাকীক তিনি শিশুৱে নিৰ্মম ভাবে প্ৰহাৰ কৰি হত্যা কৰি পেলাই থৈছিল শিলভঙা উদ্যোগটিৰ শৌচালয়ত।
হত্যাৰ বলি হোৱা কন্যা শিশুগৰাকীৰ ঘৰৰ ওচৰৰে তিনি শিশুৱে কন্যা শিশুগৰাকীক সোমবাৰে তেনে অশ্লীল ভিডিঅ চাবলৈ বাধ্য কৰাব বিচাৰে। কিন্তু কন্যা শিশু গৰাকীয়ে তেনে ভিডিঅ চাবলৈ আপত্তি কৰাৰ পৰিণতিত কন্যা শিশু গৰাকীক হত্যা কৰা বুলি পোহৰলৈ আহিছে আৰক্ষীৰ তদন্তত।
ঘটনা সন্দৰ্ভত এগৰাকী শিশুৰ পিতৃ-মাতৃও গ্ৰেপ্তাৰ হোৱাৰ সম্ভাৱনা আছে। হত্যাকাণ্ড সন্দৰ্ভত অৱগত হৈও আৰক্ষীক সহযোগ কৰা নাছিল তেওঁলোকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
